**Upis djece za pedagošku godinu 2020./2021.**

Predškolska ustanova Dječji vrtić Orebić obavještava roditelje o upisu u dječji vrtić u 2020./2021. pedagoškoj godini s područja općina Orebić, Trpanj i Janjina.

Upisni rok traje **od 17. lipnja do 3. srpnja 2020**.g. a zahtjeve primamo elektroničkom prijavom. **E-upisi** dostupni su na sljedećem linku: <https://dvorebic.eupisi.eu>

Ukoliko zbog izvanrednih okolnosti niste u mogućnosti zahtjev poslati elektroničkom prijavom ili imate tehničkih poteškoća molimo Vas da nas kontaktirate na mail kmatkovic11@gmail.com ili na broj**: 098 873 168 (pon-pet od 10-14 sati).**

**OBVEZNA DOKUMENTACIJA- NOVI POLAZNICI:**

* Rodni list djeteta (preslika),
* Uvjerenje o prebivalištu dijeteta (uvjerenje ne smije biti starije od 6 mjeseci),
* Preslike osobnih iskaznica oba roditelja (obe strane iskaznice)
* Potvrda o obavljenom sistematskom zdravstvenom pregledu predškolskog djeteta prije upisa u dječji vrtić
* Preslika iskaznice IMUNIZACIJE
* Zahtjev za upis u DV Orebić
* Ugovor
* Privole (4x)

**OBAVEZNA DOKUMNETACIJA- VEĆ UPISANI POLAZNICI**

* Ugovor
* Potvrda o obavljenom sistematskom zdravstvenom pregledu predškolskog djeteta prije upisa u dječji vrtić
* Preslika iskaznice IMUNIZACIJE

\*Obrasce Ugovora, Privola te zahtjeva možete preuzeti na stranici vrtića u obavijesti o upisu.

**DOKUMENTI KOJIMA RODITELJI ILI SKRBNICI DOKAZUJU PRAVO PREDNOSTI PRI UPISU**

1. *za dijete roditelja invalida Domovinskog rata:*rješenje o statusu invalida Domovinskog rata
2. *za dijete oba zaposlena roditelja:* elektronički zapisi (e-radna knjižica) ili Potvrde o podacima evidentiranim u matičnoj evidenciji Hrvatskoga zavoda za mirovinsko osiguranje za roditelje/skrbnike
3. *za dijete koje živi samo s jednim, zaposlenim roditeljem*: elektronički zapis (e-radna knjižica) ili Potvrda o podacima evidentiranim u matičnoj evidenciji Hrvatskoga zavoda za mirovinsko osiguranje te presuda o razvodu braka ili drugi dokaz da drugi roditelj ne živi u zajedničkom kućanstvu
4. *za dijete samohranog zaposlenog roditelja*: elektronički zapis (e-radna knjižica) ili Potvrda o podacima evidentiranim u matičnoj evidenciji Hrvatskoga zavoda za mirovinsko te dokazi o samohranosti: smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta
5. *za dijete u udomiteljskoj obitelji, bez roditelja ili bez odgovarajuće roditeljske skrbi:* rješenje odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
6. *za dijete iz obitelji s troje ili više malodobne djece:* za svako dijete mlađe od 18 godina rodni list ili izvadak iz matice rođenih ili potvrda s podacima o rođenju djeteta
7. ***za dijete roditelja koji primaju doplatak za djecu:* rješenje o pravu na doplatak za djecu**
8. *za dijete koje ima specifične razvojne i/ili zdravstvene potrebe*: relevantna dokumentacija za utvrđivanje navedenih potreba i statusa djeteta
9. *za dijete s teškoćama u razvoju:* nalaz i mišljenje jedinstvenog tijela vještačenja i/ili Rješenje Centra za socijalnu skrb o postojanju teškoće u razvoju djeteta
10. *za dijete koje živi u iznimno teškim socijalnim i zdravstvenim prilikama*: preporuka Centra za socijalnu skrb

Skenirane/ fotografirane dokumente, zahtjev, ugovor i privole potrebno je priložiti

elektroničkim putem. Vrtić zadržava pravo uvida u originalnu dokumentaciju.

**Rezultati upisa** bit će objavljeni 10. srpnja 2020.g.

**Žalbeni rok** traje 15 dana od dana objave rezultata upisa.